Source: https://alkotmanybirosag.hu/kozlemenyek?ev=2010
Timestamp: 2019-09-19 02:20:15
Document Index: 32714928

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Sajtókommüniké az országos egyéni választókerületek szabályozásának alkotmányellenességéről
Az Alkotmánybíróság (Ab) december 6-án hozott határozatában alkotmányellenessé nyilvánította és megsemmisítette országgyűlési képviselők választásáról szóló 1989. évi XXXIV. törvény 50. § (2) bekezdését, valamint a választási eljárásról szóló 1997. évi C. törvény 152. §-át. Az Ab megállapította, hogy az országgyűlési egyéni és területi választókerületek megállapításáról szóló 2/1990. (I. 11.) MT rendelet alkotmányellenes, ezért azt 2011. december 31-ével megsemmisíti.
Az Alkotmánybíróság állásfoglalása a hatáskörének módosítására irányuló alkotmánymódosítási törvényjavaslattal kapcsolatban
A Magyar Köztársaság Alkotmánybírósága a demokratikus jogállam egyik fontos intézménye és garanciája, fő feladata az Alkotmány, az alkotmányosság és az állampolgárok alapvető jogainak védelme.
Sajtókommüniké a 98 százalékos különadóról szóló törvény vizsgálatáról
Sajtókommüniké a versenytörvény módosításának vizsgálatáról
Sólyom László köztársasági elnök 2010. július 15-i indítványa alapján az Alkotmánybíróság (Ab) október 26-án határozatot hozott, amely szerint alkotmányellenes a tisztességtelen piaci magatartás és a versenykorlátozás tilalmáról szóló 1996. évi LVII. törvény módosításáról szóló, az Országgyűlés által 2010. július 5-én elfogadott, de még ki nem hirdetett törvény 2. § (1) bekezdésének második mondata. Az alkotmányellenesnek nyilvánított rendelkezés lehetővé tette volna a Gazdasági Versenyhivatal (GVH) hat évre kinevezett elnökhelyettesei megbízatási idejének lerövidítését, vagyis azt, hogy megbízatásuk a GVH elnöke megbízatásával egyidejűleg szűnt volna meg.
Sajtókommüniké a tevékenységre jellemző keresetről szóló adótörvények vizsgálatáról
Az Alkotmánybíróság (Ab) július 12-án hozott határozatában elutasította az Európai Unióról szóló szerződés és az Európai Közösséget létrehozó szerződés módosításáról szóló lisszaboni szerződés kihirdetéséről szóló 2007. évi CLXVIII. törvény egésze alkotmányellenességének megállapítására és megsemmisítésére irányuló indítványt.
Sajtókommüniké a magánnyugdíjról és intézményeiről szóló törvény alkotmányossági vizsgálatáról
Az Alkotmánybírság (Ab) június 7-én hozott határozata szerint alkotmányellenes a magánnyugdíjról és intézményeiről szóló, az Országgyűlés 2009. december 14-i ülésnapján elfogadott törvény 30. § (1) bekezdése. Az Ab ugyanakkor megállapította, hogy a törvény 28. §-a, 42. §-a, valamint 212. §-a nem alkotmányellenes.
Kommüniké az új Polgári törvénykönyv hatálybaléptetéséről szóló szabályok vizsgálatáról
Sajtókommüniké az építési vállalkozót megillető, a megrendelő ingatlanára bejegyezhető jelzálogjog alkotmányellenességéről
Az Alkotmánybíróság (Ab) március 29-én hozott határozatában a Polgári törvénykönyvről szóló 1959. évi IV. törvény (Ptk.) 402. § (2) és (3) bekezdésének alkotmányosságát vizsgálta abból a szempontból, hogy a vállalkozókat megillető, a megrendelők ingatlanára bejegyeztethető jelzálogjog nem sérti-e a tulajdonhoz való jogot, valamint a jogbiztonság követelményét.
Sajtókommüniké a bejegyzett élettársi kapcsolatról szóló törvény alkotmányossági vizsgálatáról
Az Alkotmánybíróság (Ab) március 23-án hozott határozatában már másodszor foglalkozott a bejegyzett élettársi kapcsolat törvényi szabályozásával.
Sajtókommüniké a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény alkotmányossági vizsgálatáról
Az Alkotmánybíróság (Ab) március 2-án határozatot hozott a kereskedelmi szólásszabadság és azon belül a dohányreklámok szabályozásáról.
Sajtókommüniké az egyes nagy értékű vagyontárgyakat terhelő adóról szóló 2009. évi LXXVIII. törvény alkotmányellenességéről
Az Alkotmánybíróság (AB) 2010. január 26-án elfogadott határozatában alkotmányellenessé nyilvánította az egyes nagy értékű vagyontárgyakat terhelő adóról szóló törvénynek a lakóingatlanok adójára vonatkozó rendelkezéseit, s azokat visszamenőleges hatállyal megsemmisítette.
Elhunyt Herczegh Géza
2010. január 11-én, életének 82. évében elhunyt Herczegh Géza volt alkotmánybíró, a testület egykori helyettes elnöke.